《樱桃》
宋代·刘敞

东风吹陈根，万木含芳华。客愁独不改，浩荡津无涯。

朝光破浮隐，暄鸟声交加。樱桃此时盛，满树纷彤霞。

当户仍拂帘，参差自相遮。日高卧未起，顾见惊且嗟。

此复几日繁，譬如空中花。非无一樽酒，玩之到景斜。

多虑使意衰，怅然奈尔何。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。